Helsingi börs

Helsingi börs (soome keeles: Helsingin pörssi) on Soome väärtpaberibörs, mis tegutseb Helsingis. 

Börs kuulub gruppi Nasdaq Inc. Helsingi börs on Nasdaq Nordicu börsi üks osa. Börsi ametlik nimi on Nasdaq Helsinki. Helsingi börs opereerib lisaks Helsingi börsi reguleeritud turule ka First Northi turgu, mis on alternatiivne turg Nasdaqi grupi börsidel. First Northi turg on aktsiate lisanimekiri, millele on kehtestatud võrreldes reguleeritud turuga leebemad reeglid. Helsingi börsil saab kaubelda siin noteeritud aktsiate, võlakirjade, futuuride ja optsioonidega. Turu ametlik kauplemisvaluuta on euro. Helsingi börsi üldindeks on OMX Helsinki.

Helsingi börsi järelevalvet teeb Soome Finantsjärelevalve Amet (soome keeles Finanssivalvonta, inglise keeles the Financial Supervisory Authority).

 Ajalugu 

 25. aprillil 1912 loodi Helsingi börs. Tegemist on päevaga, mil kinnitas Uusimaa piirkonna juht reeglid väärtpaberitega kauplemiseks. Väärtpaberitega on kaubeldud Soomes alates 1860. aastatest, kuid enne 1912. aastat puudus selleks asjakohane organisatsioon ja reeglistik.
 1990 – alustati elektroonset väärtpaberitega kauplemist.
 1995 – börs formeeriti äriühinguks.
 2002 – HEX Group, mis oli Helsingi börsi omanik, sai suurimaks aktsionäriks TSE Groupis, mis oli ka Tallinna ja Riia börsi omanik.
 2003 – Stockholmi börsi omanik omandas HEX Groupi, mille raames mõlema börsi operaatorid ühinesid.
 2006 – loodi OMX Nordicu börs, kus kaubeldi algul lisaks Helsingi börsi aktsiatele ka Kopenhaageni ja Stockholmi börsi aktsiatega.
 2007 – Nasdaq Inc. omandas OMX Groupi
 8. veebruaril 2010 võeti kasutusele ühtne kauplemissüsteem INET Balti- ja Põhjamaade väärtpaberiturgudel Tallinnas, Riias, Vilniuses ning Kopenhaagenis, Helsingis, Reykjavikis ja Stockholmis.

 Helsingi börsi suurus 
Seisuga 31. märts 2022 oli Helsingi börsil noteeritud ettevõtete väärtus kokku ehk turuosa 296 miljardit eurot ehk umbes 16% Nasdaq Nordic börsi mahust. Nasdaq Nordic sisebörsidest on suuremad Stockholmi ja Kopenhaageni börsid.

2022. aasta märtsis tehti börsil ühes päevas tehinguid keskmiselt 833 miljoni euro väärtuses.

Seisuga 31. märts 2022 on Helsingi börsi reguleeritud turul noteeritud 135 ettevõtte aktsiad.

Börsi suurima turuväärtusega ettevõte on Nordea Bank Abp (36,2 miljardit eurot). Suuruselt järgnevad ettevõtted on Neste Corporation (31,9 miljardit eurot), Nokia Oyj (28,4 miljardit eurot), Ericsson, Telefonab. L M (26,2 miljardit eurot) ja Sampo Oyj (24,6 miljardit eurot).

 Olulisemad Helsingi börsil noteeritud aktsiate hinnaliikumisi iseloomustavad indeksid 
OMX Helsinki 25 (OMXH25) 

 Enim kaubeldud aktsiad 
Ettevõtted, kelle aktsiatega on kaubeldud enim 2022. aastal (käibe alusel, enim kaubeldud ettevõte on reastatud esimesena, 31. märtsi seisuga): 

 Nokia Oyj – telekommunikatsioonitoodete tootmine
 Nordea Bank Abp. – pangandus
 Neste Corporation – taaskasutatavate ja naftatoodete tootmine,
KONE Oyj – liftide ja eskalaatorite tootmine
 Sampo Oyj – pangandus- ja kindlustusteenus
 Fortum Oyj – energia tootmine
2021. aastal kaubeldi enim Nokia Oyj aktsiatega.

 Börsil noteeritud ettevõtted, mille väärtus (turuosa) 2021. aastal kasvas (2020. ja 2021. aasta detsembri võrdluses) 
KohtEttevõtte nimiEttevõtte tähis börsilEttevõtte põhitegevusalaEttevõtte väärtuse muutus1.Nurminen Logistics OyjNLGLogistika +654%2.Incap OyjICPElektroonikaseadmete tootmine +328%3.Enedo OyjENEDOElektroonikaseadmete tootmine +214%4.Dovre Group PlcDOVProjektijuhtimine +152%5.Tecnotree OyjTEMTelekommunikatsioon +143%6.Endomines ABENDOMaavarade kaevandamine (kuld) +142%

 Börsil noteeritud ettevõtted, mille väärtus (turuosa) 2021. aastal vähenes (2020. ja 2021. aasta detsembri võrdluses) 
KohtEttevõtte nimiEttevõtte tähis börsilEttevõtte põhitegevusalaEttevõtte väärtuse muutus1.Afarak Group PlcAFAKroomi tootmine -40%2.Lehto Group OyjLEHTOEhitamine -36%3.Sotkamo Silver ABSOSIHõbeda kaevandamine -35%4.Basware OyjBASPilvepõhine finantstarkvara -28%5.Nixu OyjNIXUKüberturvalisus -27%6.Neste CorporationNESKütuse hulgimüük -27%

 Vaata ka 
 Euroopa börside loend
 Nasdaq Nordicu börs
 Stockholmi börs
 Nasdaq Balti börs

 Viited 

 Välislingid 
 Nasdaq Nordicu börs

Kategooria:Börsid
Kategooria:Soome ettevõtted